**ระเบียบวาระการประชุมคณะกรรมการบริหารเครือข่ายสาธารณสุข**

**ระดับจังหวัด จังหวัดเพชรบูรณ์ (คบสจ.)**

**ครั้งที่ 6/2564 วันที่ 30 มิถุนายน 2564**

**วาระเพื่อทราบ..... เรื่อง การกำหนดตำแหน่งพนักงานราชการเฉพาะกิจ (สัญญาจ้าง 1 ปี) จำนวน 6 อัตรา**

**ในสังกัดสำนักงานสาธารณสุขจังหวัดเพชรบูรณ์**

ด้วยคณะรัฐมนตรีในการประชุมเมื่อวันที่ 8 มิถุนายน 2564 มีมติเห็นชอบข้อเสนอแนวทางการจัดสรร กรอบอัตรากำลังและกลไกการบริหารจัดการพนักงานราชการเฉพาะกิจ จำนวน 10,000 อัตรา ซึ่งมีระยะเวลา การจ้างงานไม่เกิน 1 ปี หรือไม่เกินวันที่ 30 กันยายน 2565 ให้กับหน่วยงานในราชการบริหารส่วนภูมิภาคระดับจังหวัด เพื่อช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และเมื่อสิ้นสุดระยะเวลาการจ้าง ณ วันที่ 30 กันยาน 2565 ให้ถือเป็นวันสิ้นสุดกรอบอัตรากำลังพนักงานราชการเฉพาะกิจ ให้ส่วนราชการยุบเลิกกรอบอัตรากำลังดังกล่าวทันที

สำนักงานสาธารณสุขจังหวัดเพชรบูรณ์ ได้รับการจัดสรรตำแหน่งพนักงานราชการเฉพาะกิจ (สัญญาจ้าง 1 ปี) จำนวน 6 อัตรา ดังรายละเอียดนี้

1. ตำแหน่งนักทรัพยากรบุคคล จำนวน 1 อัตรา (สำนักงานสาธารณสุขจังหวัดเพชรบูรณ์)

2. ตำแหน่งนักวิชาการเงินและบัญชี จำนวน 1 อัตรา (สำนักงานสาธารณสุขจังหวัดเพชรบูรณ์)

3. ตำแหน่งนักวิชาการสาธารณสุข จำนวน 1 อัตรา (สำนักงานสาธารณสุขจังหวัดเพชรบูรณ์)

4. ตำแหน่งนักวิชาการพัสดุ จำนวน 1 อัตรา (โรงพยาบาลหล่มสัก)

5. ตำแหน่งนักวิชาการพัสดุ จำนวน 1 อัตรา (โรงพยาบาลหนองไผ่)

6. ตำแหน่งนักวิชาการพัสดุ จำนวน 1 อัตรา (โรงพยาบาลบึงสามพัน)

**รายละเอียดการจ้างตำแหน่งพนักงานราชการเฉพาะกิจ (สัญญาจ้าง 1 ปี)**

1. ตำแหน่งไม่นับรวมกรอบอัตรากำลังปกติ

2. ประเภท บริหารทั่วไป เท่านั้น

3. คุณวุฒิปริญญาตรี

4. เงินเดือน 18,000 บาทต่อเดือน

5. โดยจ้างไม่เกิน 1 ปี หรือไม่เกินวันที่ 30 กันยายน 2565

6. มาตรฐานกำหนดตำแหน่งใช้ตามมาตรฐานกำหนดตำแหน่งพนักงานราชการปกติ